PRIVACY NOTICE

Oznámenie o spracúvaní osobných údajov v súvislosti s dohľadom nad bezpečnosťou

liekov (farmakovigilancia) a službou zdravotníckych informácií

**(„Oznámenie o ochrane osobných údajov“)**

1. **Úvod**

**Gedeon Richter Plc.** (Gyömrői út 19-21., H-1103 Budapešť, Maďarsko, Cg. 01-10-040944) (ďalej len ako „*Richter*“ alebo „*my” alebo „nás“*) ako prevádzkovateľ a jej dcérska spoločnosť **Gedeon Richter Slovakia, s.r.o.** (so sídlom Karadžičova 10, 821 08 Bratislava, Slovenská republika, IČO: 45 869 146, zapísaná v obchodnom registri Okresného súdu Bratislava I, Oddiel: Sro, vložka č. 67846/B) ((ďalej len ako „*GR Slovakia*”) ako sprostredkovateľ dbajú na svoj záväzok rešpektovať vaše práva na ochranu osobných údajov a súkromia a chrániť vaše osobné údaje. Toto Oznámenie o ochrane osobných údajov vysvetľuje ako spracúvame a chránime vaše osobné údaje, keď

* hlásite nežiaducu udalosť/nežiaducu liekovú reakciu súvisiacu s našimi liekmi,
* sa dožadujete informácií o niektorom z našich liekov, alebo
* zasielate iné požiadavky alebo otázky v súvislosti s dohľadom nad bezpečnosťou liekov, nežiaducimi účinkami/nežiaducimi reakciami na liek alebo zdravotníckymi dopytmi.

Používame informácie, ktoré nám o sebe poskytnete zaslaním otázky alebo hlásenia nežiaducich udalostí /nežiaducich reakcií na liek akoukoľvek komunikačnou metódou (napr. priamo zaslaním emailu, kontaktom prostredníctvom niektorého z našish partnerov alebo cez webovú stránku), alebo telefonicky, keď nás kontujete za účelom prijatia vhodných opatrení vo vzťahu k vašej požiadavke alebo hláseniu.

Tento proces môže zahŕňať spracúvanie osobných údajov týkajúcich sa vás ako identifikovanej alebo identifikovateľnej fyzickej osoby (t.j., osobné údaje), ktoré podliehajú Nariadeniu Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES („všeobecné nariadenie o ochrane údajov“ alebo „GDPR“) a platným právnym predpisom Slovenskej republiky. Podľa GDPR, máte ako dotknutá osoba právo klásť otázky alebo zasielať vaše sťažnosti spoločnosti Richter (ako prevádzkovateľovi) ako aj príslušnému orgánu na ochranu osobných údajov, ktorým je pre Slovenskú republiku Úrad na ochranu osobných údajov Slovenskej republiky ([www.dataprotection.gov.sk](http://www.dataprotection.gov.sk), so sídlom: Hraničná 12, 820 07 Bratislava 27, Slovenská republika, tel.č.: +421 /2 3231 3214, e-mail: statny.dozor@pdp.gov.sk). Predtým ako sa s vašimi podnetmi ohľadom spracúvania osobných údajov obrátite na Úrad na ochranu osobných údajov vám v prípade akýchkoľvek otázok alebo sťažností odporúčame v prvom rade obrátiť sa na Richter ako prevádzkovateľa, a to prostredníctvom e-mailu na: richtergedeon@richterg.sk alebo poštou na adresu: Gedeon Richter Slovakia, s.r.o., Karadžičova 10, 821 08 Bratislava.

1. **Kontaktné údaje prevádzkovateľa**

Názov: **Chemical Works of Gedeon Richter Plc.**

Sídlo: Gyömrői út 19-21., H-1103 Budapešť, Maďarsko

Zápis v obchodnom registri: Cg. 01-10-040944

Daňové identifikačné číslo: 10484878-2-44

Westránka: [www.richter.hu](http://www.richter.hu)

Výkonný riaditeľ: Gábor Orbán

E-mailová adresa: dataprotection@richter.hu

Korešpondenčná adresa: 1475 Budapešť, P.O. Box 27, Maďarsko

1. **Údaje o sprostredkovateľoch**

* 1. Názov: **ArisGlobal Limited**

Sídlo: 16A, Lincoln Place, Dublin 2, Írsko

Westránka: <https://www.arisglobal.com/contact-us/>

1. **Definície**

*„nežiaduca udalosť”* je akýkoľvek nechcený prejav u pacienta alebo účastníka klinického skúšania, ktorému sa podal liek, a ktorý nemusí bezpodmienečne mať kauzálny vzťah s touto liečbou.

*„nežiaduca reakcia na liek”* je akákoľvek reakcia na liek, ktorá je škodlivá a nechcená, pričom kauzálny vzťah medzi liekom a nežiaducou reakciou je aspoň na úrovni zdôvodniteľnej možnosti.

*„prevádzkovateľ“* je fyzická alebo právnická osoba, orgán verejnej moci, agentúra alebo iný subjekt, ktorý sám alebo spoločne s inými určí účely a prostriedky spracúvania osobných údajov; v prípade, že sa účely a prostriedky tohto spracúvania stanovujú v práve Únie alebo v práve členského štátu, možno prevádzkovateľa alebo konkrétne kritériá na jeho určenie určiť v práve Únie alebo v práve členského štátu.

*“EudraVigilance”* je centralizovaná Európska databáza podozrivých nežiaducich reakcií na lieky, ktoré sú registrované alebo klinicky skúšané v štúdiách v Európskom hospodárskom priestore (EHP).

*“GDPR”* znamená Nariadenie Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

*“Medicínska informačná služba”* je organizačnou jednotkou v rámci spoločnosti Richter, ktorá poskytuje zákazníkom, zdravotníckym pracovníkov a/alebo verejnosti informácie o liekoch, ktoré na trh uvádza Richter.

*„farmakovigilancia”* slovné spojenie gréckych výrazov pharmakon (liek) a vigilare (bdelosť), čo znamená ostražitosť pred nežiaducimi účinkami farmaceutických výrobkov, teda zabezpečenie bezpečného použitia liekov, posúdenie ich účinnosti a monitorovanie nových a známych vedľajších účinkov. Pojem farmakovigilancia zahŕňa akúkoľvek aktivitu vykonávanú s cieľom zabezpečenia bezpečného použitia liekov. Podľa definície Svetovej zdravotníckej organizácie (WHO) z roku 2012 je farmakovigilancia definovaná ako „vedná oblasť a aktivity spojené s detekciou, posúdením, poznaním a prevenciou nežiaducich účinkov alebo iných liekových problémov.“

*„osobné údaje”* sú akékoľvek informácie týkajúce sa identifikovanej alebo identifikovateľnej fyzickej osoby („dotknutá osoba“). Identifikovateľná fyzická osoba je osoba, ktorú možno identifikovať priamo alebo nepriamo, najmä odkazom na identifikátor, ako je meno, identifikačné číslo, lokalizačné údaje, online identifikátor, alebo odkazom na jeden či viaceré prvky, ktoré sú špecifické pre fyzickú, fyziologickú, genetickú, mentálnu, ekonomickú, kultúrnu alebo sociálnu identitu tejto fyzickej osoby.

1. **Ako sa má dotknutá osoba oboznámiť s týmto oznámením?**

Možné zdroje informácií sú opísané v bode ‎6.2 nižšie. Príjem informácií priamo od dotknutých osôb (t.j. osôb, ktorých sa nežiaduca reakcia priamo dotýka alebo ktoré sa dožadujú informácií o lieku) nie je jediným spôsobom, akým získavame informácie.

Informovanie dotknutých osôb o spracúvaní osobných údajov je základným princípom ochrany súkromia. Tento záväzok pre nás vyplýva aj vtedy, keď osobné údaje nezískame priamo od dotknutej osoby. V niektorých prípadoch však nedisponujeme dostatkom informácií o dotknutej osobe (vrátane chýbajúcich kontaktných údajov). V takých prípadoch nie sme schopní priamo kontaktovať dotknutú osobu a informovať ju priamo po tom, čo o nej získame informácie od ohlasovateľa.

Pre prípad, kedy zdroj informácií (t.j. ohlasovateľ) nie je zároveň samotnou dotknutou osobou, odporúčame ohlasovateľovi, aby o existencii a dostupnosti tohto oznámenia informoval dotknutú osobu. Vtedy je vhodné zdieľať URL link na toto oznámenie alebo prinajmenšom odkázať na obsah alebo prostredie, kde možno toto oznámenie nájsť.

1. **Farmakovigilancia**
	1. **Za akých podmienok spracúvame osobné údaje?**

Osobné údaje spracúvame za nasledovných podmienok.

|  |  |  |  |
| --- | --- | --- | --- |
| **Účely, na ktoré môžeme spracúvať vaše osobné údaje** | **Právny základ spracúvania osobných údajov** | **Ktoré osobné údaje môžeme zhromažďovať?** | **Po aký čas uchovávame tieto údaje?** |
| Richter spracúva osobné údaje pre účely * plnenia povinností, ktoré vyplývajú z právnych predpisov v súvislosti s hlásením nežiaducich udalostí / nežiaducich liekových reakcií;
* prevádzkovania monitorovacieho systému bezpečnosti liekov;
* plnenia povinnosti hlásiť nežiaduce liekové reakcie v zmysle právnych predpisov.

Aby sme mohli sledovať bezpečnostný profil našich liekov, môžeme* posudzovať ohlásené informácie o nežiaducej udalosti / nežiaducej liekovej reakcii;
* získavať ďalšie informácie o nežiaducej udalosti / nežiaducej liekovej reakcii, resp. o ich okolnostiach;
* odpovedať ohlasovateľovi;
* vykonať ďalšie skúmanie.
 | V zmysle farmakovigilačných právnych predpisov je Richter povinný zaznamenávať, spracúvať a uchovávať informácie o nežiaducich udalostiach / nežiaducich liekových reakciách a osobné údaje uvedené v príslušných hláseniach, a predkladať tieto hlásenia v zmysle právnych predpisov.Príslušnými právnymi predpismi sú:* Vykonávacie nariadenie komisie (EÚ) č. 520/2012 z 19. júna 2012 o vykonávaní farmakovigilančných činností stanovených v nariadení Európskeho parlamentu a Rady (ES) č. 726/2004 a smernici Európskeho parlamentu a Rady 2001/83/ES
* Usmernenie o správnej farmakovigilačnej praxi (GVP) – Modul VI – Získavanie, manažment a predkladanie správ o nežiaducich udalostiach / nežiaducich liekových reakciách;
* 15/2012. (VIII. 22.) Výnos ministra ľudských zdrojov (Maďarsko)
* Zákon NRSR č. 362/2011 Z. z. o liekoch a zdravotníckych pomôckach a o zmene a doplnení niektorých zákonov
* Zákon č. 18/2018 Z. z. zákon o ochrane osobných údajov a o zmene a doplnení niektorých zákonov
 | Osobné údaje* Pacienta
* Kontaktné údaje (napr. meno, e-mail, adresa, telefónne číslo)
* Vek, pohlavie, sexuálny život
* Hmotnosť, výška
* Etnicita
* Informácie o pacientových rodinných príslušníkoch
* Predošlé a súčasné liečenia alebo lieky
* Zdravotný stav
* Anamnéza
* Ohlasovateľa
* Kontaktné údaje (napr. meno, e-mail, adresa, telefónne číslo)
* Povolanie
* Vzťah k pacientovi
 | Richter archivuje a uchováva farmakovigilačné údaje tak dlho, ako trvá registrácia príslušného lieku a po dobu 10 rokov od ukončenia takejto registrácie.Niektoré lokálne predpisy môžu byť striktnejšie.Na základe GVP Modul VI. C.2.2. aodseku 2 článku 12 vykonávacieho nariadenia komisie (EÚ) č. 520/2012 z 19. júna 2012 o vykonávaní farmakovigilančných činností stanovených v nariadení Európskeho parlamentu a Rady (ES) č. 726/2004 a smernici Európskeho parlamentu a Rady 2001/83/ES |

* 1. **Kto/čo môže byť zdrojom informácií o nežiaducej udalosti / nežiaducej reakcii na liek?**

Richter môže prijímať informácie o nežiaducich udalostiach / nežiaducich liekových reakciách z nasledovných zdrojov:

* pacient;
* zdravotnícki pracovníci (napr. lekári, lekárnici, zdravotné sestry, veterinárni lekári, zubní lekári, oční lekári, pedikéri, pôrodné asistentky, riaditelia laboratórií, biologickí lekári, fyzioterapeuti, odborníci na výživu);
* tretia osoba (napr. rodinný príslušník pacienta, advokát, kolega);
* verejné zdroje (napr. odborná literatúra);
* iné zdroje.

Vo väčšine prípadov sú nám zaslané osobné údaje z vyššie uvedených zdrojov s priamym zdieľaním údajov napriek tomu, že tieto osoby sme na hlásenie nežiaducej udalosti / nežiaducej liekovej reakcie nevyzvali. V prípade, že je nám zaslaná akákoľvek informácia o nežiaducej udalosti / nežiaducej liekovej reakcii, ktorá sa môže týkať jedného z našish liekov, sme podľa právnych predpisov povinní o prípade zhromaždiť informácie a vybaviť ho v súlade s predpísaným farmakovigilačným postupom. Z tohto dôvodu sme povinní spracúvať osobné údaje po tom, čo sa s nimi oboznámime.

Mali by ste si byť vedomí toho, že zdravotnícki pracovníci sú podľa zákona povinní hlásiť nežiaduce liekové reakcie, o ktorých sa dozvedia.

Taktiež by ste si mali byť vedomí toho, že sme v každom prípade povinní zaznamenať a spracovať kontaktné údaje (meno a iné kontaktné údaje) ohlasovateľa nežiaducej udalosti / nežiaducej liekovej reakcie.

* 1. **Akými spôsobmi prijímame informácie?**

Richter môže prijať informácie priamo adresované spoločnosti v súvislosti s nežiaducimi udalosťami / nežiaducimi liekovými reakciami nižšie uvedenými formami a spôsobmi:

elektronicky - písomne / poštou - písomne / osobne - ústne

* e-mailová komunikácia;
* osobná komunikácia;
* telefonická komunikácia;
* prostredníctvom webstránok spoločnosti Richter, sociálnymi médiami;
* poštovou zásielkou.
	1. **Ako nakladáme s informáciami o nežiaducej udalosti / nežiaducej reakcii na liek?**

Proces farmakovigilačných hlásení je striktne regulovaný Európskou Úniou a národnými právnymi predpismi. Pri spracúvaní hlásení môžeme vykonávať nasledovné činnosti:

* *Prijímanie* informácií o nežiaducej udalosti / nežiaducej liekovej reakcii prostredníctvom e-mailu, webstránok, telefonických hovorov, poštových zásielok, osobnou výmenou informácií, vyhľadávaním vo verejne prístupných zdrojoch.
* *Zaznamenanie* a *spracovanie* nežiaducej udalosti / nežiaducej liekovej reakcie do našej, národnej a medzinárodnej databázy.
* *Posúdenie* nežiaducej udalosti / nežiaducej liekovej reakcie (t.j. medicínske zhodnotenie hlásenia nežiaducej udalosti).
* *Ďalšie sledovanie* nežiaducej udalosti (t.j. *zisťovanie* ďalších informácií ohľadom nežiaducej udalosti, ak pôvodne poskytnuté informácie nie sú dostatočné na komplexné posúdenie prípadu.)
* *Prevádzanie a sprístupňovanie* údajov o nežiaducej udalosti / nežiaducej liekovej reakcii prijímateľom uvedeným v bode 6.5 nižšie.
	1. **Budú vaše osobné údaje sprístupnené alebo prevádzané?**

V súlade s farmakovigilačnou legislatívou môže Richter sprístupňovať osobné údaje:

* osobám (Gedeon Richter Plc. ako materská spoločnosť, dcérske spoločnosti a zastúpenia) v rámci skupiny Richter;
* regulačným orgánom, národným orgánom na úseku zdravotníctva, vrátane postúpenia prípadu do systému EudraVigilance (prevádzanie osobných údajov do systému EudraVigilance je však veľmi zriedkavé nakoľko anonymné údaje sú postačujúce);
* zmluvným poskytoveľom služieb spoločnosti Richter, ktorí sú súčasťou nášho farmakovigilačného systému a procesu;
* obchodným partnerom (s ktorými uvádzame na trh rovnaké farmaceutické produkty v rôznych krajinách na základe obchodných dohôd).
1. **medicínska informačná Služba**
	1. **Za akých podmienok spracúvame osobné údaje?**

Osobné údaje budeme spracúvať za nasledovných podmienok, pokiaľ sa otázka / požiadavka netýka oblasti farmakovigilancie, kedy budeme postupovať podľa bodu 6 vyššie.

|  |  |  |  |
| --- | --- | --- | --- |
| **Účely, na ktoré môžeme spracúvať vaše osobné údaje** | **Právny základ spracúvania osobných údajov** | **S ktorými osobnými údajmi môžeme nakladať?** | **Po aký čas uchovávame tieto údaje?** |
| Odpoveď na vašu otázku a dodatočné sledovanie vašej požiadavky. | Váš predchádzajúci informovaný súhlas. | Vaše kontaktné údaje a údaje uvedené vo vašej požiadavke.(napr.: meno, e-mailová adresa, telefónne číslo, zdravotné údaje, iné údaje, ktoré nám poskytnete.) | Do zodpovedania vašej otázky / požiadavky, a po dobu najviac 5 rokov. |

* 1. **Kto/čo môže byť zdrojom otázky/požiadavky na medicínske informácie?**

Richter môže prijímať medicínske informácie, medicínske dotazy z nasledovných zdrojov:

* pacient;
* zdravotnícki pracovníci (napr. lekári, lekárnici, zdravotné sestry, veterinárni lekári, zubní lekári, oční lekári, pedikéri, pôrodné asistentky, riaditelia laboratórií, biologickí lekári, fyzioterapeuti, odborníci na výživu);
* tretia osoba (napr. rodinný príslušník pacienta, advokát, kolega).
	1. **Spôsoby prijímania otázok/požiadaviek na medicínske informácie**

Richter môže prijať otázky/požiadavky na medicínske informácie adresované priamo spoločnosti Richter nižšie uvedenými formami a spôsobmi:

elektronicky - písomne / poštou - písomne / osobne - ústne

* e-mailová komunikácia;
* osobná komunikácia;
* telefonická komunikácia;
* prostredníctvom webstránok spoločnosti Richter, sociálnych médií;
* poštovou zásielkou.
	1. **Ako nakladáme s  medicínskymi informáciami, medicínskymi dotazmi?**

Pri spracúvaní údajov, ktoré príjmeme, môžeme vykonávať nasledovné činnosti:

* *Prijímanie* informácií prostredníctvom e-mailu, webstránok (vrátane sociálnych médií), telefonických hovorov, poštových zásielok, osobnou výmenou informácií.
* *Zaznamenanie* a *spracovanie* medicínskych informácií do našej databázy a databázy nášho zmluvného partnera.
* *Posúdenie* medicínskej informácie.
* *Dodatočné otázky* k medicínskemu dotazu.
* *Prevádzanie a sprístupňovanie* osobných údajov prijímateľom uvedeným v bode 7.5 nižšie.
	1. **Budú vaše osobné údaje sprístupnené alebo prevádzané?**

Aby sme mohli spracovať vašu požiadavku alebo odpovedať na vašu otázku, môže Richter sprístupňovať osobné údaje:

* osobám (Gedeon Richter Plc. ako materská spoločnosť, dcérske spoločnosti a zastúpenia) v rámci skupiny Richter;
* zmluvným poskytoveľom služieb spoločnosti Richter, ktorí sú súčasťou nášho systému a procesu medicínskych informácií.
1. **INÉ Dotazy**
	1. **Za akých podmienok spracúvame osobné údaje?**

Osobné údaje budeme spracúvať za nasledovných podmienok, s výnimkou, ak sa otázka / požiadavka týka oblasti farmakovigilancie, kedy budeme postupovať podľa bodu 6 vyššie alebo ide o otázku/požiadavku na medicínske informácie, kedy budeme postupovať podľa bodu 7.

|  |  |  |  |
| --- | --- | --- | --- |
| **Účely, na ktoré môžeme spracúvať vaše osobné údaje** | **Právny základ spracúvania osobných údajov** | **S ktorými osobnými údajmi môžeme nakladať?** | **Po aký čas uchovávame tieto údaje?** |
| Vybavenie vašej požiadavky. | Váš predchádzajúci informovaný súhlas. | Vaše kontaktné údaje a údaje uvedené vo vašej požiadavke.(napr.: meno, e-mailová adresa, telefónne číslo, zdravotné údaje, iné údaje, ktoré nám poskytnete.) | Do zodpovedania vašej otázky / požiadavky, a po dobu najviac 5 rokov. |

* 1. **Kto/čo môže byť zdrojom dotazu?**

Richter môže prijímať dotazy z nasledovných zdrojov:

* pacient;
* zdravotnícki pracovníci (napr. lekári, lekárnici, zdravotné sestry, veterinárni lekári, zubní lekári, oční lekári, pedikéri, pôrodné asistentky, riaditelia laboratórií, biologickí lekári, fyzioterapeuti, odborníci na výživu);
* tretia osoba (napr. rodinný príslušník pacienta, advokát, kolega);
* iný zdroj.
	1. **Spôsoby prijímania iných dotazov**

Richter môže prijať iné dotazy adresované priamo spoločnosti Richter nižšie uvedenými formami a spôsobmi:

elektronicky - písomne / poštou - písomne / osobne - ústne

* e-mailová komunikácia;
* osobná komunikácia;
* telefonická komunikácia;
* prostredníctvom webstránok spoločnosti Richter;
* poštovou zásielkou.
	1. **Ako nakladáme s dotazom?**

Pri vybavovaní dotazov, ktoré príjmeme, môžeme vykonávať nasledovné činnosti:

* *Prijímanie* dotazov prostredníctvom e-mailu, webstránok (vrátane sociálnych médií), telefonických hovorov, poštových zásielok, osobnou výmenou informácií.
* *Zaznamenanie* a *spracovanie* dotazu do našich databáz.
* *Posúdenie* dotazu.
* *Dodatočné otázky* k  dotazu.
* *Prevádzanie a sprístupňovanie* osobných údajov prijímateľom uvedených v bode 8.5 nižšie.
	1. **Budú vaše osobné údaje sprístupnené alebo prevádzané?**

Richter môže sprístupňovať osobné údaje v súvislosti s dotazom:

* osobám (Gedeon Richter Plc. ako materská spoločnosť, dcérske spoločnosti a zastúpenia) v rámci skupiny Richter;
* zmluvným partnerom spoločnosti Richter (napr. právnikom, poradcom, externým odborníkom, obchodným partnerom).
1. **Aké sú naše bezpečnostné opatrenia?**

Keď nakladáme s osobnými údajmi (vrátane ich ďalšieho poskytovania), za každých okolností dbáme na zabezpečenie dôvernosti osobných údajov, uplatňujeme obmedzený prístup k osobným údajom, zmluvne ukladáme našim partnerom a poskytovateľom služieb povinnosť používať bezpečnostné opatrenia, uplatňujeme interné postupy, aby sme splnili naše povinnosti týkajúce sa ochrany osobných údajov, uplatňujeme dostatočné technické a organizačné opatrenia na ochranu osobných údajov, a zabezpečujeme súlad so zásadami ochrany údajov, najmä princíp minimalizácie dát a časového a účelového obmedzenia.

1. **Aké práva máte vo vzťahu k vašim osobným údajom?**

Máte právo:

* požadovať prístup k vašim osobným údajom,
* požiadať o prevedenie vašich osobných údajov vám alebo inej osobe,
* obmedziť rozsah spracovania vašich osobných údajov,
* požadovať opravu akýchkoľvek nepresností vo vašich osobných údajoch alebo vymazanie neaktuálnych osobných údajov,
* požadovať vymazanie vašich osobných údajov (vo vzťahu k osobným údajom, ktoré spracúvame na základe vášho súhlasu),
* podať sťažnosti v súvislosti so spracúvaním vašich osobných údajov v špecifických prípadoch (vo vzťahu k osobným údajom, ktoré spracúvame na základe našich oprávnených záujmov alebo právnych predpisov).

Ak vznesiete námietku voči spracúvaniu vašich osobných údajov, môžete taktiež požadovať obmedzenie spracovania vašich osobných údajov.

Ak spracúvame vaše osobné údaje na základe vášho súhlasu, vo väčšine prípadov máte právo súhlas odvolať.

Vyššie uvedené práva môžu byť obmedzené. Podľa právnych predpisov sme povinní spracúvať farmakovigilačné údaje. V týchto prípadoch nie sme oprávnení vymazať niektoré z vašish osobných údajov. Ak nám to však právne predpisy umožňujú, ukončíme spracúvanie osobných údajov pre tieto potreby a vaše osobné údaje vymažeme.

Ak by ste chceli uplatniť vaše práva, obráťte sa, prosím, na nás prostredníctvom ktoréhokoľvek z vyššie uvedených kontaktných údajov. Taktiež máte právo podávať sťažnosti príslušnému orgánu dohľadu nad ochranou údajov, ako je uvedené v prvej, úvodnej časti tohoto Oznámenia.

Je možné, že v súvislosti s uplatnením týchto práv od vás budeme požadovať preukázanie totožnosti. Preto môže byť z našej strany potrebné vyžiadanie ďalších osobných údajov, aby sme mohli vašej žiadosti vyhovieť.